kardosdrur/scandi-wiki huggingface dataset:
Forlaget Turbulenz

Forlaget Turbulenz er et dansk forlag, der blev stiftet i 2008. Det er primært kendt i medierne som forlaget bag David Nielsens Sorte Svin, Peter Lundins En morders bekendelser og Medinas dagbog Tæt på. 

David Nielsens bog affødte stor debat, for eksempel i TV3s fodboldprogram Fodbold uden filter, hvor Niels-Christian Holmstrøm, Karsten Aabrink, Marc Rieper, Jacob Nielsen og Rasmus Ankersen debatterede bogen og dens markante fortællinger fra David Nielsens liv som topspiller i dansk fodbold. Se debatten på Onside.dk 

Både Fodbold uden filter og TV2s Lige På og Sport (LPS) satte seerrekord i forbindelse med omtalen af bogen.

Forlaget har haft succes med at udgive bøger målrettet det yngre publikum.

Jonas Ankersen ejer forlaget.

Udgivelser på Turbulenz 

 Du er ikke alene af Chris MacDonald, 2011
 Spejlvendt af Lene Siel, 2010
 Guldminerne af Rasmus Ankersen, 2010
 Medina – Tæt på af Medina, 2010
 Et ekstremt lykkeligt liv af Waage Sandø, 2010
 Når mor dør af Lene Skriver Bak, 2010
 Ruth i krig af Ruth Brik Kristensen, 2010
 VM-bosserne af Hans Krabbe og Dan Hirsch Sørensen, 2010 
 Velkommen på forsiden af Robert Hansen, 2009
 En morders bekendelser af Peter Lundin, 2009
 Opdragelse af en vinder af Rasmus Ankersen, 2009
 Verdens bedste mor af Line Baun Danielsen, 2009
 Leder DNA af Rasmus Ankersen, 2008
 Derfor! af Carsten Mørch, 2008
 Sorte Svin af David Nielsen, 2008
 En vinders DNA af Rasmus Ankersen, 2007

Eksterne henvisninger 
 Turbulenz' hjemmeside

Kilder 

Forlag fra Danmark
Etableret i 2008
Jill Clayburgh

Jill Clayburgh (født 30. april 1944, død 5. november 2010) var en amerikansk skuespiller, der specielt i 1970'erne og 1980'erne var en stor stjerne i en række film, heriblandt En fri kvinde og Lad os prøve igen, for hvilke hun modtog Oscar-nomineringer, samt Bertoluccis La Luna.

Biografi 
Jill Clayburgh var født i New York i en relativt velstående jødisk familie, og hun gik på velrenommerede skoler. Undervejs fandt hun ud af, at hun ville være skuespiller. Hun begyndte karrieren på et teater i Boston, men vendte tilbage til New York, hvor hun i 1960'erne og 1970'erne medvirkede i en række Broadway-forestillinger. Hun fik sin første filmrolle i 1963 i The Wedding Party, der imidlertid først fik premiere seks år senere. 

Den første film, hvori hun for alvor blev bemærket, var Chicago-ekspressen (1976), hvor hun spillede den kvindelige hovedrolle over for Gene Wilder og Richard Pryor. De følgende år indspillede hun de film, hun nok især vil blive husket for. Hun indspillede også en række tv-produktioner, og denne form kom til at dominere senere i hendes karriere. Hun havde blandt andet rollen som Ally McBeals mor i Ally samt roller i Frasier, Forsvarerne og Dirty Sexy Money.

Hun blev i 1979 gift med manuskriptforfatteren David Rabe, med hvem hun havde to børn. De sidste mange år af hendes liv led hun af leukæmi, hvilket til slut kostede hende livet.

Eksterne henvisninger 
 

Skuespillere fra USA
Personer fra New York City
J.A.R.

J.A.R. er en sang med Green Day. Den optrådte først på soundtracket til filmen Angus fra 1995 og sidenhen på opsamlingsalbummet International Superhits!. Titlen er et akronym af Jason Andrew Relva, Mike Dirnts afdøde barndomsven. Sangen er den mest kendte sang skrevet af Dirnt.

Green Day-sange
Singler fra 1995
Urinrør

Urinrøret (uretra), som indgår i urinvejene, er en biologisk kanal som leder urin fra urinblæren til den eksterne urinvejsåbning. Hos begge køn har urinrøret til oppgave at lede urin fra urinblæren og ud af kroppen, men hos hankøn fungerer det også som sædleder under udløsning.

Hos pattedyr udmunder hunnens urinrør, i området mellem klitoris og vagina. Hos kvinden er det ca. 4 cm langt. Hos hankøn munder det ud det på det yderste af glans penis. Mandens urinrør er ca. 19-20 cm langt og tredelt: Det prostatiske urinrør går fra urinblæren og gennem prostata. Det membranøse urinrør, den korteste og smalleste del, går fra prostata til den indre ende af penis. Det penile urinrør går gennem svamplegemet i penis og ender på det yderste af glans penis.

Se også 

 Urologi
 Urinvejsinfektion

Organer
Grupo Modelo

Grupo Modelo er en af de største bryggerier i Mexico. Bryggeriet blev grundlagt i 1925. Grupo Modelo står for en stor del af Mexicos eksport af øl. Bryggeriet opkøbte i 1954 bryggeriet Cervecería del Pacífico.

Mærker 
 Barrilito
 Corona Extra 
 Estrella
 León
 Modelo especial 
 Montejo 
 Negra Modelo
 Pacífico
 Tropical Light
 Victoria

Eksterne henvisninger 
 Officielle hjemmeside

Etableret i 1925
Bryggerier i Mexico
Smag

Smag kan betyde flere ting.
 
 Smag (fysiologisk) – fornemmelse af det man kommer i munden,
 Smag (æstetik) – en subjektiv bedømmelse af noget, især hvad der er smukt eller passende; minder om eller variant af "smagsdommeri"
Cervecería Primus

Cervecería Primus er et mexikansk bryggeri som befinder sig ved Barranca del Muerto i Mexico City. Bryggeriet er kendt for ølmærkerne, Tempus og Tempus Doble Malta.

Links 
 Cervecería Primus officielle hjemmeside 

Bryggerier i Mexico
Virksomheder i Mexico City
Cervecería Minerva

Cervecería Minerva er et mexikansk bryggeri som befinder sig i Zapopan i Jalisco.

Ølmærker 
Colonial
Viena
Stout

Links
Cervecería Minervas officielle hjemmesider

Bryggerier i Mexico
Guadalajara
Cerveza Tijuana

Cerveza Tijuana (også kendt som TJ Beer) er et mexikansk bryggeri som befinder sig ved grænsebyen Tijuana i Baja California. Bryggeriet blev grundlagt i år 2000

Ølmærker 
 Tijuana Güera
 Tijuana Morena
 Tijuana Light

Links 
 Cerveza Tijuanas officielle hjemmesid 
 Generel info vedrørende Cerveza Tijuana 

Etableret i 2000
Bryggerier i Mexico
Tijuana
Especialidades Cervecera

Especialidades Cerveceras var et tidligere mexikansk bryggeri. Bryggeriet holdt til i Apodaca i delstaten Nuevo León. Bryggeriet var vældig godt kendt for ølmærket Casta. I 2005 blev bryggeriet solgt til storkoncernen Fomento Económico Mexicano, S.A. de C.V og produktionen af Casta blev dermed flyttet til Cervecería Cuauhtémoc Moctezuma i Monterrey.

Ophørt i 2005
Bryggerier i Mexico
Monterrey
Final Cut Pro

Final Cut Pro er et professionelt videoredigeringsprogram udviklet af Apple Inc. som er blevet populært blandt både selvstændige filmskaber såvel som hos mange af Hollywoods filminstruktøre. Programmet har mulighed for at behandle mange forskellige digitale formater, som f.eks. SD, HDV, HD, Panasonic P2, Sony XDCAM, 2K, 4K og IMAX-filmformat. Programmet er foreløbig kun tilgængelig til Mac OS X version 10.4.9 og senere.

Kendte film som er blevet redigeret med Final Cut Pro 
The Rules of Attraction (2002)
Full Frontal (2002)
Cold Mountain (2003) (Academy Award Nominee for Best Editing)
Intolerable Cruelty (2003)
Napoleon Dynamite (2003) 
Open Water (2003) 
The Ladykillers (2004) 
Sky Captain and the World of Tomorrow (2004) 
Super Size Me (2004) 
Michael Moore Hates America (2004)
Corpse Bride (2005) 
Dreamer: Inspired by a True Story (2005)
Happy Endings (2005) 
Jarhead (2005) 
Little Manhattan (2005)
Black Snake Moan (2006)
Hoot (2006)
Letters from Iwo Jima (2006) 
Happy Feet (2006) 
Zodiac (2007) 
No Country for Old Men (2007)
Reign Over Me (2007)
Youth Without Youth (2007)
Reno 911!: Miami (2007)
Balls of Fury (2007)
300 (2007)
Where The Wild Things Are (2009)

Eksterne henvisninger 
 www.apple.com/final-cut-pro - officiel website for Final Cut Pro 

Software fra Apple Inc.
Videoredigering
Multimedieprogrammer til OS X
Sylvester Igboun

Sylvester Igboun (født 8. september 1990 i Lagos) med tilnavnet Sly er en nigeriansk fodboldspiller, der spiller for FC Ufa. Igboun kom dertil i sommeren 2015 efter adskillige år i danske FC Midtjylland, hvor han primært spillede som angriber, men han har også optrådt på begge midtbanekanter. Igboun kom som 16-årig til FC Midtjyllands fodboldakademi fra samarbejdsklubben FC Ebedei. Han debuterede for FC Midtjyllands førstehold i foråret 2010 i en kamp mod Randers FC.

Referencer

Eksterne henvisninger 
 Sylvester Igboun på fcm.dk
 Artikel: "FCMs stjerne gik fra bandekrig til fodbold" på sporten.dk

Fodboldspillere fra Nigeria
Fodboldspillere fra FC Midtjylland
Fodboldspillere fra F.C. Ebedei
Anette & Pierre

Anette & Pierre er et dansk/fransk pornomodelpar med egen websted, hvorfra de viser erotiske fotografier og film samt webcamsex med sig selv som modeller. Deres hjemmeside var en af de første til at udøve webcamsex, da det i 1998 installerede et videokamera forbundet til internettet fra deres hjem. De har siden fået stor udbredelse internationalt.

Referencer 

Pornoskuespillere fra Danmark
Pornomodeller fra Danmark
Par
Edward Niño Hernández

Edward Niño Hernández (Født i 1986) er en colombiansk danser og skuespiller der også på et tidspunkt blev officielt godkendt som verdens mindste nulevende mand den 4. september 2010, af Guinness World Records. Han var da 24 år og vejede 10 kg og var 0,7 meter høj. Han bor i Bogotá Colombia . Edward vejede 2 kg, da han blev født og væksten stoppede, da han fyldte to år.

Den foregående rekordholder He Pingping fra Kina var en tomme højere. Han døde 13. marts 2010 i Rom i Italien hvor han filmede programmet Lo show dei record.

Den 14. oktober 2010 slog Khagendra Thapa Magar fra Nepal rekorden, da han fyldte 18.

Efter Magars død i 2020 blev Hernández igen verdens mindste mobile mand.

Referencer 

Verdensrekordindehavere
Skuespillere fra Colombia
Dansere
Personer fra Bogotá
Østfyns Museer

Østfyns Museer blev dannet ved en fusion mellem Kerteminde Museer og Nyborg Museum 1. januar 2009.
Deres hovedafdelinger er museet Nyborg Slot på slottet af samme navn i Nyborg, Johannes Larsen Museet i Kerteminde og Vikingemuseet Ladby med Ladbyskibet. De driver også Farvergården, Toldboden, Museumsskibet Rylen og Byhistorisk Arkiv i Kerteminde, Hindsholm Egnsmuseum, bymuseet Borgmestergården i Mads Lerches Gård og Museumsskibet Johanne i Nyborg.

Eksterne henvisninger 
 Museernes websider

Museer i Region Syddanmark
Bygninger, konstruktioner og anlæg i Kerteminde Kommune
Bygninger, konstruktioner og anlæg i Nyborg Kommune
Museer etableret i 2009
Statsanerkendte museer i Danmark
Alssundgymnasiet Sønderborg

Alssundgymnasiet Sønderborg AGS, Grundtvigs Allé 86 i Sønderborg er det yngste af byens to almene gymnasier, og havde pr. 2010 532 elever og 53 lærere. Det skiftede med kommunalreformen i 2007 navn fra Amtsgymnasiet i Sønderborg. Gymnasiet blev etableret 1977. Den nuværende skolebygning er fra 1979-1980, tegnet af A5 Tegnestuen A/S, og består af fire huse og en kantineafdeling bundet sammen af en stor glasoverdækket gade. Byggeriet blev i 1985 belønnet med Betonelementprisen. I 2001 blev bygningen udvidet ved og Cubo Arkitekter.

Skolens værdigrundlag er at alle udviser ansvarlighed, at der plads til glæde og begejstring, at værne om om sammenholdet, og at gensidig respekt er den naturlige og accepterede omgangsform.

Der er idrætssal, hal med internationale mål, og arealer til udendørs idrætsundervisning. På skolens tag er der et astronomisk observatorium med en avanceret kikkert og astronomiudstyr. Observatoriet er tilknyttet et mindre auditorium, hvor kikkertens billeder kan fremvises på storskærm. Skolen er enkelte gange blevet kontaktet af den amerikanske rumfartsadministration NASA, grundet skolens observationer fra observatoriet.
 
Skolens gamle pedelbolig er indrettet til øvelokaler for musikelever.

Den 1 maj 2018 meddelte Per Møller via kommunikationsmediet Lectio at han stopper som rektor den 1 juni. Beskeden blev sendt til alle elever og lærer på Alssundgymnasiet.

Antal studieretninger i 2018 
 4 naturvidenskabelige
 2 samfundsvidenskabelige
 3 sproglige
 2 kreativ
 1 Idræt

Referencer

Eksterne henvisninger 
 Skolens hjemmeside
 https://www.jv.dk/kolding/Munkensdam-Gymnasium-faar-ny-rektor-Forlader-gymnasium-i-Soenderborg/artikel/2607264
 

Gymnasier i Danmark
Bygninger, konstruktioner og anlæg i Sønderborg
Etableret i 1977
Uddannelsesinstitutioner i Sønderjylland (i Danmark)
Uddannelse i Sønderborg
Clarté

Clarté er et politisk socialistisk og kommunistisk tidsskrift og organisation, Clarté blev grundlagt af franskmanden Henri Barbusse i 1919, organisationen havde ud over Frankrig også afdelinger i Tyskland og Argentina. Tidsskriftets afdeling i Frankrig lukkede i 1923, men en afdeling af bladet i Sverige, som var blevet oprettet i 1921 besvarede tidsskriftet.

I Norden blev tidsskriftet Clarté først stiftet i Stockholm i Sverige i 1921, i 1925 fulgte en norsk afdeling efter og i Danmark eksisterede den første afdeling mellem 1925 til 1927, senere i midten af 1930'erne blev afdelingen gendannet og udgav tidsskriftet frem til 1943, hvor afdelingen blev tvunget ud i illegalitet af den tyske besættelsesmagt i Danmark.

I 1945 kommer tidsskriftet i Danmark igen i trykken, denne gang er det en kommunistisk fraktion i Studentersamfundet som er udgiver, først hed tidsskriftet Kommunistiske Studenter, senere i 1947 skiftede de så navn til Clarté.

Frem til slutningen af 1950'erne var tidsskriftet præget af bestyrelsen var partiloyale DKP medlemmer, i november 1957 blev blandt andre Benito Scocozza, Birger Kledal, Peter Schäffer og Erik Jensen indvalgt i bestyrelsen, men efter at den daværende formand Knud Erik Svendsen i 1957 blev ekskluderet fra DKP mistede partiet kontrollen med tidsskriftet og organisationen, DKP genvandt dog denne i slutningen af 1960'erne.

I Danmark blev tidsskriftet nedlagt i begyndelsen af 1980'erne, men i 2006 kom tidsskriftet Det Ny Clarté, udgiverne omtaler sig selv som ”en løs kreds af venstreintellektuelle skribenter fra medieverden, fagbevægelsen, venstrefløjen og kulturlivet". I 2019 overtog Institut for Marxistisk Analyse rettighederne til navnet Clarté, og har siden udgivet sine onlineartikler under dette navn med undertitlen tidsskrift for marxistisk analyse.

I Sverige har bladet med undtagelse af årene 1939 til 1944 overlevet siden 1921, i 1960'erne erklærede organisationen bag bladet sig for en kommunistisk organisation, op gennem 1960'erne og 1970'erne var organisationen den ledende studenterorganisation til venstre for Socialdemokratiet, siden 1980'erne har organisationen oplevet en kraftig nedgang, og har i dag omkring 60 medlemmer og bladet et oplag på omkring 800 eksemplarer.

Kilder og henvisninger

Links 
 Leksikon.org: om Clarté
 kb.dk: Net-gengivelse af det danske Clarté 1926-27
 Den svenske udgaves hjemmeside
 Den danske udgaves hjemmside

Politiske tidsskrifter
Etableret i 1919
Sophus Marstrand

Sophus Vilhelm Marstrand (født 12. maj 1860 på Frederiksberg, død 26. maj 1946 i København) var en dansk arkitekt.

Marstrands forældre var værkstøjsfabrikant Theodor Christian Marstrand – en bror til maleren Wilhelm Marstrand – og Anna Henriette Mathilde født Jansen Tiaden. Han blev tømrersvend og kom på Det tekniske Selskabs Skole i København, hvorfra han fik afgang som husbygnings-eksaminand, og blev dernæst uddannet arkitekt på Kunstakademiet fra oktober 1879 til januar 1887. Han konkurrerede forgæves både 1892 til guldmedaljen og 1893 til de Neuhausenske Præmier. I 1885 foretog han en udenlandsrejse.

Han var bygningsinspektør for Valby i Københavns Kommune 1908-1930. Marstrand har kun bygget få værker ved siden af sin embedsgerning. Hans største arbejde er Aagaard Frimenighedskirke i Øster Starup (1887). I København tegnede han et for- og baghus til familiemedlemmet, bagermester Jacob Marstrands forretning, Købmagergade 19 (1895-96) og bygningen Pilestræde 51/Klareboderne 5 (1900, nu Gyldendal) samt Pilestræde 56-58 (1903, nedrevet). Bygningerne er præget af historicismens dekorative behandling af murstensfacader, men viser også en begyndende nationalromantisk indstilling. Da han blev bygningsinspektør, var det hans slægtning Jacob Marstrand, som ansatte ham i sin egenskab af teknikborgmester. Det kan udlægges som nepotisme.

I slutningen af 1890'erne, da arkitekten Anton Rosen og maleren Henrik Schouboe tegnede et projekt til flytning af Rundetårn mod øst, fremkom Marstrand med et alternativ, der gik ud på først at flytte tårnet, nedrive et fag af Trinitatis Kirke og derefter flytte Rundetårn tilbage op mod en ny kirkegavl. Ingen af forslagene blev som bekendt til noget.

Sophus Marstrand er begravet på Assistens Kirkegård.

Sophus var svoger til grundtvigianer og sognepræst Georg Frederik Mygind.

Kilder 
 
 Philip Weilbach, Weilbachs Kunstnerleksikon, 2. udg., 1895-96.
 NN, "Sophus Marstrand", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Ida Haugsted, "Sophus Marstrand", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

Danskere i 1800-tallet
Danskere i 1900-tallet
Arkitekter fra Danmark
Bygningsinspektører i København
Sophus
Historicistiske arkitekter
Personer fra Frederiksberg
Essentiel tremor

Essentiel tremor er et symptom med ufrivillig og rytmisk rysten af primært hænder og arme, men også hovedet kan påvirkes. Det er den mest udbredte blandt tremor-sygdommene. Essentiel tremor bliver ofte forvekslet med parkinsons sygdom.

Referencer

Eksterne henvisninger 

 Essentiel tremor på sundhed.dk

Symptomer
Neurologiske sygdomme
Common Lisp

Common Lisp, oftest forkortet CL, er en dialekt af programmeringssproget Lisp, udgivet i ANSI-standarddokument ANSI INCITS 226-1994 (R2004), (tidligere X3.226-1994 (R1999)). Common Lisp HyperSpec er blevet udledt fra ANSI Common Lisp-standarden til brug for webbrowsere. Common Lisp blev udviklet til at standardisere de divergerende varianter af Lisp (selv om det hovedsagligt var MacLisp-varianterne) der var forud for det, og således er det ikke en implementering, men snarere en sprogspecifikation. Adskillige implementering af Common Lisp-standarden er tilgængelige, herunder fri og open source software og proprietære produkter.

Common Lisp er et generelt anvendeligt, multiparadigme programmingssprog. Det understøtter en kombination af procedurale, funktionelle og objektorienterede programmeringsparadigmer. Som et dynamisk programmeringssprog tilbyder det en evolutionær og inkrementel programudvikling, med en iterativ kompilation til programmer, der er effektive i kørselstid.
Common Lisp inkluderer CLOS, et objektsystem som understøtter multimetoder og metodekombinationer. Det er udvideligt gennem standardegenskaber, så som Lispmakroer (rearrangering af kode ved kompileringstid opnås gennem programmet selv), og læser makroer (udvidelse af syntaks for at give speciel betydning til tegn som er reserveret for brugere til dette formål).

Syntaks 

Common Lisp er en dialekt af Lisp; det gør brug af S-udtryk til at denotere både kode og datastruktur. Funktions- og makrokald skrives som lister, med navnet på funktionen først, som i disse eksempler:

 (+ 2 2)           ; adderer 2 og 2, giver 4.
 (defvar *x*)      ; Sikrer at en variabel  *x* eksisterer, uden at give den en
                   ; værdi. Asterisker (stjernetegn) er del af navnet. Symbolet
                   ; *x* er også hermed tildelt med den egenskab at efterfølgende
                   ; bindinger til den er dynamiske, snarere end leksikalske.
 (setf *x* 42.1)   ; sætter variablen *x* til flydepunktværdi 42.1
 ;; Definerer en funktion som giver kvadratet af et tal:
 (defun kvadrat (x) 
   (* x x))
 ;; Udfører funktionen:
 (kvadrat 3)        ; Returnerer 9

 ;; 'let'-konstruktionen skaber et scope til lokale variabler. Her bindes 
 ;; variablen 'a' til 6 og variablen 'b' bindes til 4. Inde i 'let' er et
 ;; 'beholder', hvor den sidst beregnede værdi returneres til. Her bliver
 ;; resultatet af at addere a og b returneret fra 'let'-udtrykket.
 ;; Variablerne a og b har leksikalske scope, medmindre symbolerne er blevet
 ;; markeret som specielle variabler (for eksempel med et foregående DEFVAR). 
 (let ((a 6)
       (b 4)) 
   (+ a b))        ; returnerer 10

Datatyper 
Common Lisp har mange datatyper—flere end mange andre sprog.

Se også 
 Lisp

Links 
 Common-Lisp.net
 Association of Lisp Users – en international sammenslutning af Lisp-brugere
 Henvisninger til frie bøger, film, frie værktøjer og andet fra Lispmachine.net

Datalogi
Programmeringssprog
Niels Heering

Niels Heering (født 7. februar 1955 i København) er en dansk advokat og erhvervsmand.

Heering er uddannet cand.jur. i 1981 og har virket som advokat siden 1984. Han blev ansat i Gorrissen Federspiel 1981 og blev managing partner samme sted 2003.

Han er bestyrelsesformand for ejendomsvirksomheden Jeudan, Helgstrand Dressage, NTR Holding og NTR Invest, Civilingeniør N.T. Rasmussens Fond, Ellos A/S, EQT Partners A/S, Nesdu as, Stæhr Holding A/S og Stæhr Invest II A/S og blev i 2010 på Karsten Rees initiativ ny bestyrelsesformand for Amagerbanken efter N.E. Nielsen. Han har tidligere været næstformand i telekoncernen TDC.

Han er tillige næstformand for bestyrelsen i 15. juni Fonden og medlem af bestyrelsen for Henning Stæhr A/S, J. Lauritzen A/S, Lise og Valdemar Kählers Fond, Mathiesen Holding A/S, Ole Mathiesen A/S, Plaza Ure & Smykker A/S og Scandinavian Private Equity Partners A/S.

Heering blev i 2008 udpeget af Nationalbanken som bestyrelsesmedlem i Roskilde Bank for at rydde op efter den kollapsede bank.

Kilder 
 Niels Heerings CV hos Jeudan A/S (PDF)

Advokater fra Danmark
Erhvervsfolk fra Danmark
Personer fra København
Personer i Kraks Blå Bog
Niels
Troels Marstrand

Troels Marstrand er navnet på flere personer:

 Troels Marstrand (bagermester) (1815-1889) – dansk bagermester, brygger (Marstrands Bryggerier) og politiker (fulde navn: Troels Caspar Daniel Marstrand)
 Troels Marstrand (fabrikant) (1854-1929) – dansk fabrikant, medgrundlægger af Glud & Marstrand
Troels Marstrand (fabrikant)

Troels Marstrand (født 9. maj 1854 i København, død 16. maj 1929 smst) var en dansk direktør, bror til Jacob og Sophus Marstrand.

Han var søn af værktøjsmager, cand.polyt. Theodor Marstrand (1817-1863) og hustru Mathilde født Janssen (død 1900). Efter faderens død blev han opdraget af farbroderen Troels Marstrand. Han stod i lære hos T.M. Werner og Smith & Marstrand og etablerede sammen med Poul Glud i 1879 firmaet Glud & Marstrand, som i 1895 blev et aktieselskab. Indtil 1914 var han adm. direktør for firmaet og blev derefter medlem af kontrolkomiteen.

Han er begravet på Frederiksberg Ældre Kirkegård, men gravstedet er nedlagt.

Kilder 
 Kraks Blaa Bog 1929

Eksterne henvisninger 
 

Personer fra København
Danskere i 1800-tallet
Danskere i 1900-tallet
Troels 2
Personer i Kraks Blå Bog (afdøde)
Fabrikanter fra Danmark
Johan Plum

Johan(nes) Plum (ca. 1628 – 18. november 1701 i København) var en dansk embedsmand.
Han var søn af professor Claus Plum og hustru Maren Winstrup og blev generalkirkeinspektør og forstander for Tugt- og Børnehuset. Han var gift med Else Margrethe Bülcke.

Kilder 
 Finn Holbek genealogisk side

Johan
Danskere i 1600-tallet
Embedsmænd fra Danmark
Juan Pablo Sorín

Juan Pablo Sorín (født 5. maj 1976 i Buenos Aires, Argentina) er en tidligere argentinsk fodboldspiller, der spillede som venstre back eller alternativt kant. Hans aktive seniorkarriere strakte sig fra 1994 til 2009, og bragte ham til klubber i både Argentina, Brasilien, Spanien, Italien og Tyskland. Hans længste ophold var hos River Plate i hjemlandet, hvor han vandt fire argentinske mesterskaber, og hos Villarreal CF i Spanien.

Landshold 
Sorín var i en årrække en nøglespiller på Argentinas landshold, som han repræsenterede ved både VM i 2002 og VM i 2006. Ved 2006-udgaven var han holdets anfører. Han var også en del af trupperne til Copa América i både 1999 og 2004, samt til Confederations Cup 2005. I alt nåede han 76 landskampe, hvori han scorede tolv mål.

Referencer

Eksterne henvisninger 
 Footballdatabase.eu spillerinfo
 Fussballdaten.de spillerinfo

{{

Fodboldspillere fra Argentina
Fodboldspillere fra Argentinos Juniors
Fodboldspillere fra Juventus F.C.
Fodboldspillere fra Club Atlético River Plate
Fodboldspillere fra Cruzeiro Esporte Clube
Fodboldspillere fra SS Lazio
Fodboldspillere fra FC Barcelona
Fodboldspillere fra Paris Saint-Germain
Fodboldspillere fra Villarreal CF
Fodboldspillere fra Hamburger SV
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006